b'\n_START_ARTICLE_\nGabing dinggalan\n_START_PARAGRAPH_\nAng gabing dinggalan ay isang uri ng natatanging gabi sa Pilipinas na pinaniwalaang nagmula sa bayan ng Dinggalan, Aurora. Ang halamang ito ay mapulang paklang o tangkay at abohing dahon. Ito ay nangangailangan ng 6 hanggang 12 buwan ng lawig ng panahon ng pagkakatanim sa lupa bago kuhanin o anihin. Ang halamang ito ay sa katihan itinatanim at higit na masarap kaysa pangkaraniwang gabi. Isahan lang ito maglaman at maaring ipalit sa patatas sa mga lutuing sinigang na karne o laman, ang mala ubeng laman nito ay maligat at masarap ding gataan kasama ng isda. Ang gabing ito ay mas mainam gamitin sa pang-eksport na delata na gabi kaysa ligaw na uri ng gabi na ginagamit nila. Mayroon nito sa mga pulo sa Kabisayaan at sa bulubundukin ng Quezon at Rizal.'